CELEX: 32011D0490
Language: et
Date: 2011-08-02 00:00:00
Title: 2011/490/EL: Komisjoni rakendusotsus, 2. august 2011 , millega lubatakse liikmesriikidel pikendada uute toimeainete atsekinotsüüli, Adoxophyes orana granuloosviiruse, aminopüraliidi, flubeendiamiidi, mandipropamiidi, metaflumisooni, fosfaani, pürokssulaami ja tieenkarbasooni jaoks antud ajutisi lube (teatavaks tehtud numbri K(2011) 5321 all)  EMPs kohaldatav tekst

4.8.2011   
            
            
               ET
            
            
               Euroopa Liidu Teataja
            
            
               L 201/16
            
         KOMISJONI RAKENDUSOTSUS,
   2. august 2011,
   millega lubatakse liikmesriikidel pikendada uute toimeainete atsekinotsüüli, Adoxophyes orana granuloosviiruse, aminopüraliidi, flubeendiamiidi, mandipropamiidi, metaflumisooni, fosfaani, pürokssulaami ja tieenkarbasooni jaoks antud ajutisi lube
   (teatavaks tehtud numbri K(2011) 5321 all)
   (EMPs kohaldatav tekst)
   (2011/490/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 8 lõike 1 neljandat lõiku,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ (2) kehtetuks tunnistamise kohta, eriti selle artikli 80 lõike 1 punkti a,
   ning arvestades järgmist:
   
               (1)
            
            
               Määruse (EÜ) nr 1107/2009 artikli 80 lõike 1 punkti a kohaselt kohaldatakse jätkuvalt direktiivi 91/414/EMÜ toimeainete suhtes, mille kohta on direktiivi 91/414/EMÜ artikli 6 lõike 3 kohaselt vastu võetud otsus enne 14. juunit 2011.
            
         
               (2)
            
            
               2003. aasta märtsis said Madalmaad direktiivi 91/414/EMÜ artikli 6 lõike 2 kohase taotluse äriühingult Agro-Kanesho toimeaine atsekinotsüüli kandmiseks direktiivi 91/414/EMÜ I lisasse. Komisjoni otsusega 2003/636/EÜ (3) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (3)
            
            
               Kooskõlas direktiivi 91/414/EMÜ artikli 6 lõikega 2 esitas Andermatt Biocontrol GmbH 2004. aasta novembris Saksamaale taotluse toimeaine Adoxophyes orana granuloosviiruse lisamiseks direktiivi 91/414/EMÜ I lisasse. Komisjoni otsusega 2007/669/EÜ (4) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (4)
            
            
               2004. aasta aprillis sai Ühendkuningriik direktiivi 91/414/EMÜ artikli 6 lõike 2 kohase taotluse äriühingult Dow AgroSciences Ltd toimeaine aminopüraliidi kandmiseks direktiivi 91/414/EMÜ I lisasse. Komisjoni otsusega 2005/778/EÜ (5) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (5)
            
            
               2006. aasta märtsis sai Kreeka direktiivi 91/414/EMÜ artikli 6 lõike 2 kohase taotluse äriühingult Bayer CropScience AG toimeaine flubeendiamiidi kandmiseks direktiivi 91/414/EMÜ I lisasse. Komisjoni otsusega 2006/927/EÜ (6) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (6)
            
            
               2005. aasta detsembris sai Austria direktiivi 91/414/EMÜ artikli 6 lõike 2 kohase taotluse äriühingult Syngenta Ltd toimeaine mandipropamiidi kandmiseks direktiivi 91/414/EMÜ I lisasse. Komisjoni otsusega 2006/589/EÜ (7) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (7)
            
            
               2005. aasta novembris sai Ühendkuningriik direktiivi 91/414/EMÜ artikli 6 lõike 2 kohase taotluse äriühingult BASF SE toimeaine metaflumisooni kandmiseks direktiivi 91/414/EMÜ I lisasse. Komisjoni otsusega 2006/517/EÜ (8) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (8)
            
            
               2007. aasta oktoobris sai Saksamaa direktiivi 91/414/EMÜ artikli 6 lõike 2 kohase taotluse äriühingult S&A GmbH toimeaine fosfaani kandmiseks direktiivi 91/414/EMÜ I lisasse. Komisjoni otsusega 2008/566/EÜ (9) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (9)
            
            
               2006. aasta veebruaris sai Ühendkuningriik direktiivi 91/414/EMÜ artikli 6 lõike 2 kohase taotluse äriühingult Dow AgroSciences GmbH toimeaine pürokssulaami kandmiseks direktiivi 91/414/EMÜ I lisasse. Komisjoni otsusega 2007/277/EÜ (10) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (10)
            
            
               2007. aasta aprillis sai Ühendkuningriik direktiivi 91/414/EMÜ artikli 6 lõike 2 kohase taotluse äriühingult Bayer CropScience AG toimeaine tieenkarbasooni kandmiseks direktiivi 91/414/EMÜ I lisasse. Otsusega 2008/566/EÜ kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (11)
            
            
               Toimikute täielikkuse kinnitamine oli vajalik selleks, et võimaldada nende detailset uurimist ja luua liikmesriikidele võimalus anda nimetatud toimeaineid sisaldavate taimekaitsevahendite jaoks esialgsed load kuni kolmeks aastaks, järgides direktiivi 91/414/EMÜ artikli 8 lõikes 1 sätestatud tingimusi, eelkõige neid tingimusi, mis on seotud toimeainete ja taimekaitsevahendite detailse hindamisega nimetatud direktiivis sätestatud nõuete kohaselt.
            
         
               (12)
            
            
               Nende toimeainete mõju inimeste tervisele ja keskkonnale on taotlejate kavandatud kasutusviiside puhul hinnatud vastavalt direktiivi 91/414/EMÜ artikli 6 lõigetele 2 ja 4. Referentliikmesriigid esitasid komisjonile vastavad hindamisaruannete projektid 15. märtsil 2005 (atsekinotsüül), 13. augustil 2008 (Adoxophyes orana granuloosviirus), 22. augustil 2006 (aminopüraliid), 1. septembril 2008 (flubeendiamiid), 30. novembril 2006 (mandipropamiid), 15. aprillil 2008 (metaflumisoon), 24. veebruaril 2010 (fosfaan), 20. märtsil 2008 (pürokssulaam) ja 17. detsembril 2008 (tieenkarbasoon).
            
         
               (13)
            
            
               Pärast seda, kui referentliikmesriigid olid esitanud hindamisaruande projektid, leiti, et taotlejatelt on vaja nõuda lisateavet, millega referentliikmesriigid peavad tutvuma ja mille kohta nad peavad oma hinnangu esitama. Seetõttu toimikute läbivaatamine alles kestab ja hindamist ei ole võimalik direktiiviga 91/414/EMÜ (mida tuleb atsekinotsüüli, aminopüraliidi ja mandipropamiidi puhul käsitleda koostoimes komisjoni otsusega 2009/579/EÜ (11) ja metaflumisooni puhul komisjoni otsusega 2009/865/EÜ) (12) ette nähtud aja jooksul lõpetada.
            
         
               (14)
            
            
               Kuna senise hindamise käigus ei ole leitud otsest põhjust muretsemiseks, tuleks liikmesriikidele anda võimalus pikendada kõnealuseid toimeaineid sisaldavate taimekaitsevahendite jaoks antud ajutisi kasutuslube 24 kuu võrra vastavalt direktiivi 91/414/EMÜ artiklile 8, et toimikute läbivaatamine saaks jätkuda. Eeldatavalt peaks hindamis- ja otsustamisprotsess seoses atsekinotsüüli, Adoxophyes orana granuloosviiruse, aminopüraliidi, flubeendiamiidi, mandipropamiidi, metaflumisooni, fosfaani, pürokssulaami ja tieenkarbasooni võimaliku heakskiitmisega määruse (EÜ) nr 1107/2009 artikli 13 lõike 2 kohaselt jõudma lõpule 24 kuu jooksul.
            
         
               (15)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liikmesriigid võivad pikendada atsekinotsüüli, Adoxophyes orana granuloosviirust, aminopüraliidi, flubeendiamiidi, mandipropamiidi, metaflumisooni, fosfaani, pürokssulaami ja tieenkarbasooni sisaldavate taimekaitsevahendite jaoks antud ajutisi kasutuslube perioodiks, mis lõpeb hiljemalt 31. juulil 2013.
   Artikkel 2
   Käesolev otsus kaotab kehtivuse 31. juulil 2013.
   Artikkel 3
   Käesolev otsus on adresseeritud liikmesriikidele.
   
      Brüssel, 2. august 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 230, 19.8.1991, lk 1.
   
      (2)  ELT L 309, 24.11.2009, lk 1.
   
      (3)  ELT L 221, 4.9.2003, lk 42.
   
      (4)  ELT L 274, 18.10.2007, lk 15.
   
      (5)  ELT L 293, 9.11.2005, lk 26.
   
      (6)  ELT L 354, 14.12.2006, lk 54.
   
      (7)  ELT L 240, 2.9.2006, lk 9.
   
      (8)  ELT L 201, 25.7.2006, lk 34.
   
      (9)  ELT L 181, 10.7.2008, lk 52.
   
      (10)  ELT L 116, 4.5.2007, lk 59.
   
      (11)  ELT L 198, 30.7.2009, lk 80.
   
      (12)  ELT L 314, 1.12.2009, lk 100.